CELEX: 62020CN0353
Language: el
Date: 2020-07-31 00:00:00
Title: Υπόθεση C-353/20: Αίτηση προδικαστικής αποφάσεως την οποία υπέβαλε το tribunal de l’Entreprise du Hainaut, division de Charleroi (Βέλγιο) στις 31 Ιουλίου 2020 — Skeyes κατά Ryanair DAC, πρώην Ryanair Ltd

12.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/8
            
         
      Αίτηση προδικαστικής αποφάσεως την οποία υπέβαλε το tribunal de l’Entreprise du Hainaut, division de Charleroi (Βέλγιο) στις 31 Ιουλίου 2020 — Skeyes κατά Ryanair DAC, πρώην Ryanair Ltd
      (Υπόθεση C-353/20)
      (2020/C 339/10)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de l’Entreprise du Hainaut, division de Charleroi
      
         Διάδικοι στην υπόθεση της κύριας δίκης
      
      
         Τριτανακόπτουσα: Skeyes
      
         Καθής η τριτανακοπή: Ryanair DAC, πρώην Ryanair Ltd
      
         Προδικαστικά ερωτήματα
      
      
                  1)
               
               
                  Έχει ο κανονισμός 550/2004 (1), ειδικότερα το άρθρο 8 αυτού, την έννοια ότι παρέχει τη δυνατότητα στα κράτη μέλη να εξαιρούν από τον έλεγχο των δικαστηρίων τους τις προβαλλόμενες παραβάσεις της υποχρέωσης παροχής υπηρεσιών από τους φορείς παροχής υπηρεσιών εναέριας κυκλοφορίας, ή έχουν οι διατάξεις του εν λόγω κανονισμού την έννοια ότι υποχρεώνουν τα κράτη μέλη να θεσπίζουν αποτελεσματικά μέσα ένδικης προστασίας έναντι των προβαλλόμενων παραβάσεων τα οποία λαμβάνουν υπόψη τη φύση των υπηρεσιών που πρέπει να παρασχεθούν;
               
            
                  2)
               
               
                  Έχει ο κανονισμός 550/2004 την έννοια, κατά το μέτρο που ορίζει ότι «[η] παροχή υπηρεσιών εναέριας κυκλοφορίας, όπως προβλέπεται στον παρόντα κανονισμό, συνδέεται με την άσκηση των εξουσιών δημόσιας αρχής οι οποίες δεν είναι τέτοιας οικονομικής φύσεως ώστε να δικαιολογούν την εφαρμογή των κανόνων περί ανταγωνισμού της συνθήκης», ότι αποκλείει την εφαρμογή όχι μόνο των κανόνων περί ανταγωνισμού καθαυτών, αλλά επίσης και όλων των άλλων κανόνων που ισχύουν για τις δημόσιες επιχειρήσεις που δραστηριοποιούνται σε μια αγορά αγαθών και επιχειρήσεων και οι οποίοι έχουν έμμεσο αντίκτυπο επί του ανταγωνισμού, όπως οι κανόνες που απαγορεύουν τους περιορισμούς στην επιχειρηματική ελευθερία και στη παροχή υπηρεσιών;
               
            
         (1)  Κανονισμός (ΕΚ) 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού («κανονισμός για την παροχή υπηρεσιών») (ΕΕ 2004, L 96, σ. 10).